joelniklaus/EU_Wikipedias huggingface dataset:
Γιουσούφ Πόουλσεν

Ο Γιουσούφ Πόουλσεν (15 Ιουνίου 1994) είναι Δανός επαγγελματίας ποδοσφαιριστής τανζανικής καταγωγής που παίζει για τον σύλλογο ΡΜ Λειψία και την εθνική ομάδα της Δανίας ως επιθετικός ή ως πλάγιος επιθετικός. Μερικές φορές χρησιμοποίησε επίσης το Γιουράρι (Yurary) ως όνομα φανέλας.

Αφού ξεκίνησε την επαγγελματική του καριέρα με τη Λίνγκμπι, αποκτήθηκε από τη ΡΜ Λειψίας το 2013, βοηθώντας την να πάρει διαδοχικούς προβιβασμούς από την 3η κατηγορία Γερμανίας στην Μπούντεσλιγκα. Κατέχει το ρεκόρ της ΡΜ Λειψίας για τις περισσότερες εμφανίσεις, με πάνω από 250, και έχει σημειώσει πάνω από εβδομήντα γκολ για τον σύλλογο. Τη σαιζόν 2018-19 σημείωσε 15 γκολ στο πρωτάθλημα, και έγινε ο τρίτος Δανός που σκοράρει πάνω από 14 γκολ σε μία σαιζόν στην Μπουντεσλίγκα.

Ο Πούλσεν έκανε το διεθνές του ντεμπούτο στη Δανία το 2014 και έχει σημειώσει πάνω από 50 εμφανίσεις με το εθνόσημο. Ήταν μέλος της ομάδας τους στο Παγκόσμιο Κύπελλο Ποδοσφαίρου 2018, όπου σκόραρε ένα γκολ, και στο ευρωπαϊκό πρωτάθλημα του 2020.

Παραπομπές 

Δανοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Δανίας
Ποδοσφαιριστές Λύνγκμπυ ΒΚ
Ποδοσφαιριστές ΡΜ Λειψίας
Ξένοι ποδοσφαιριστές στη Γερμανία
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Μάρτιν Μπρέιθγουεϊτ

Ο Μάρτιν Μπρεϊθουέιτ (5 Ιουνίου 1991) είναι Δανός ποδοσφαιριστής ο οποίος αγωνίζεται ως επιθετικός για λογαριασμό της Μπαρτσελόνα και της εθνικής ομάδας της Δανίας.

Ξεκίνησε την καριέρα από την Έσμπιεργκ και το 2013 αποκτήθηκε από τη Τουλούζ για 2 εκατομμύρια ευρώ. Το 2017 αποκτήθηκε από την Μίντλεσπρο και δόθηκε δανεικός στην Μπορντώ και στη Λεγανές, με την δεύτερη να τον αποκτά το 2019. Η Μπαρτσελόνα τις 20 Φεβρουαρίου του 2020 πλήρωσε τη ρήτρα ύψους 18 εκατομμυρίων ευρώ. Η μεταγραφή κατάφερε να γίνει εκτός παράθυρου ως επείγουσα μετά τον τραυματισμό του Ουσμάν Ντεμπελέ.

Ο Μπρεϊθουέιτ ήταν επιλέξιμος να αγωνιστεί για την εθνική Γουιάνας, αλλά επέλεξε την εθνική Δανίας. Πραγματοποίησε το ντεμπούτο του με την εθνική αντρών το 2013. Έχει πραγματοποιήσει πάνω από 50 συμμετοχές με το εθνόσημο. Ήταν μέλος των αποστολών της Δανίας στο Μουντιάλ 2018 και στο Euro 2020, όπου έφτασε μέχρι τα ημιτελικά.

Παραπομπές 

Δανοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Δανίας
Ποδοσφαιριστές Έσμπιεργκ ΦΒ
Ποδοσφαιριστές Τουλούζ ΦΚ
Ποδοσφαιριστές Μίντλεσμπρο Φ.Κ.
Ποδοσφαιριστές Ζιροντέν Μπορντό
Ποδοσφαιριστές ΚΝ Λεγανές
Ποδοσφαιριστές Μπαρτσελόνα
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Τόμας Ντιλέινι

Ο Τόμας Ντιλέινι (3 Σεπτεμβρίου 1991) είναι Δανός ποδοσφαιριστής ο οποίος αγωνίζεται ως μέσος για λογαριασμό της Μπορούσια Ντόρτμουντ και της εθνικής ομάδας της Δανίας.

Ξεκίνησε την καριέρα του από την Κοπεγχάγη το 2008, με την οποία κατέκτησε πέντε πρωταθλήματα και τέσσερα κύπελλα, και έγινε αρχηγός της. Το 2016 αποκτήθηκε από τη Βέρντερ Βρέμης για μη δημοσιευμένο ποσό. To 2018 αποκτήθηκε από την Μπορούσια Ντόρτμουντ για 20 εκατομμύρια ευρώ.

Πραγματοποίησε το ντεμπούτο του με την εθνική αντρών της Δανίας το 2013. Ήταν μέλος της αποστολής της χώρας στο Μουντιάλ 2018 και στο Euro 2020.

Παραπομπές 

Δανοί ποδοσφαιριστές
Μέσοι ποδοσφαιριστές
Ποδοσφαιριστές Μπορούσια Ντόρτμουντ
Ποδοσφαιριστές Εθνικής Δανίας
Ποδοσφαιριστές ΦΚ Κοπεγχάγη
Ποδοσφαιριστές Βέρντερ Βρέμης
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Μίσλαβ Όρσιτς

Ο Μίσλαβ Όρσιτς (29 Δεκεμβρίου 1992) είναι Κροάτης ποδοσφαιριστής ο οποίος αγωνίζεται ως αριστερός πλάγιος επιθετικός ή επιθετικός μέσος για λογαριασμό της Δυναμό Ζάγκρεμπ και της εθνικής ομάδας της Κροατίας.

Ο Όρσιτς ξεκίνησε την καριέρα του από την Ίντερ Ζάπρεσιτς και το 2013 αποκτήθηκε από την Σπέτσια, όπου όμως είχε μικρό χρόνο συμμετοχής. Επέστρεψε στην Κροατία και την Ριέκα το 2014, αλλά δόθηκε δανεικός στη Τσέλιε και έπειτα στην κορεατική Τζεονάμ Ντράγκονς. Η Τζεονάμ Ντράγκονς τον απέκτησε το 2016 και αργότερα η κινεζική Τσανγκτσούν Γιατάι ΦΚ. Το 2017 επέστρεψε στην Κορέα και την Ουλσάν Χιουντάι. Το 2018 αποκτήθηκε από τη Δυνάμο Ζάγκρεμπ, με την οποία πραγματοποίησε καλές εμφανίσεις, με διψήφιο αριθμό γκολ κάθε σαιζόν. Τον Μάρτιο του 2021 σκόραρε χατ-τρικ επί της Τότεναμ στη φάση των 16 του Γιουρόπα Λιγκ,δίνοντάς της την πρόκριση στην επόμενη φάση.  Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Ο Όρσιτς πραγματοποίησε το ντεμπούτο του με την εθνική αντρών της Κροατίας τον Σεπτέμβριο του 2019. Είναι μέλος της αποστολής της Κροατίας στο Euro 2020.

Παραπομπές 

Κροάτες ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Κροατίας
Ποδοσφαιριστές ΝΚ Ίντερ Ζάπρεσιτς
Ποδοσφαιριστές Σπέτσια Κάλτσιο 1906
Ποδοσφαιριστές ΧΝΚ Ριέκα
Ποδοσφαιριστές ΝΚ Τσέλιε
Ποδοσφαιριστές Σανγκτσούν Γατάι ΦΚ
Ποδοσφαιριστές Ουλσάν Χιουντάι ΦΚ
Ποδοσφαιριστές Ντιναμό Ζάγκρεμπ
Ποδοσφαιριστές Ευρωπαϊκού Πρωταθλήματος 2020
Examination for the Certificate of Competency in English

Examination for the Certificate of Competency in English (ECCE) καλείται η εξέταση για την πιστοποίηση κατανόησης της αγγλικής γλώσσας επιπέδου Β2 βάσει του Κοινού Ευρωπαϊκού Πλαισίου Αναφοράς για τις Γλώσσες. Αναπτύχθηκε το 1994 από το Πανεπιστήμιο του Μίσιγκαν και του Πανεπιστήμιο του Κέιμπριτζ. Ο υποψήφιος πρέπει να πετύχει συνολική βαθμολογία πάνω από 650. Στην Ελλάδα αναγνωρίζεται από τον ΑΣΕΠ.

Η εξέταση έχει τέσσερεις ενότητες: listening, reading, writing και reading.

Το μεγαλύτερο ποσοστό υποψηφίων το 2014 προερχόταν από την Αλβανία, Ελλάδα, Ισπανία και Πορτογαλία.

Δομή

Παραπομπές

Αγγλική γλώσσα
Chevrolet Aveo

Το Chevrolet Aveo (που διατέθηκε ως Chevrolet Sonic στη Βόρεια Αμερική και σε κάποιες χώρες της Ασίας από το 2011 που εισήχθη η δεύτερη γενιά του) ήταν supermini αυτοκίνητο πόλης της κατηγορίας B που παρήχθη από το 2002 έως το 2020 σε 2 γενιές. Η πρώτη γενιά του, κατασκευάστηκε έως το 2011 από την νοτιοκορεατική αυτοκινητοβιομηχανία Daewoo και διατέθηκε παγκοσμίως σε 120 χώρες υπό 6 μάρκες (Chevrolet, Daewoo, Holden, Pontiac, Ravon και Suzuki). Η δεύτερη γενιά του, κυκλοφόρησε το 2011, για τη σεζόν (model year) του 2012 και η παραγωγή της έληξε τον Οκτώβριο του 2020, χωρίς άμεσο διάδοχο.

Αναφορές 

Aveo
Αμερικανικά αυτοκίνητα
Νοτιοκορεατικά αυτοκίνητα
Αυτοκίνητα πόλης
Σπύρος Χριστόπουλος

Ο Σπύρος Χριστόπουλος γεννήθηκε το 1964 στα Άσπρα Σπίτια του δήμου Αρχαίας Ολυμπίας υπήρξε για πολλά χρόνια μέλος της Εθνικής ομάδας στίβου στα αγωνίσματα των 800μ-1500μ.
Είναι ο κάτοχος του πανελλήνιου ρεκόρ στο μίλι(1609μ) με 3.56.11, πήρε την 13η θέση στα 1500μ στο παγκόσμιο πρωτάθλημα κλειστού στίβου στο Τορόντο (1993), 1ος  στους προβαλκανικούς κλειστού στίβου στα 1500μ  στην Αθήνα το 1991, 2ος βαλκανιονίκης ανοιχτού στίβου στα 800μ στην Κωνσταντινούπολη   ( 1990) και 3ος βαλκανιονίκης στα 1500μ στην Κωνσταντινούπολη και Σόφια  (1990) και (1992) αντίστοιχα.
Συμμετείχε στους Μεσογειακούς της Αθήνας το 1991(6η θέση στα 800μ και 8η στα 1500μ) και  στην Λαττάκεια (7η θέση στα 1500μ). Πήρε την 12η θέση στον τελικό του Γκραν-πρί στίβου που έγινε στην Αθήνα το 1990 στο αγώνισμα του μιλίου οπου συμμετείχε εκτός συναγωνισμού.
Είναι ο αθλητής που το 1989 στο 3ο ολυμπιακό μίτινγκ (Αθήνα) παραλίγο να κερδίσει τον μεγάλο Μαροκινό αθλητή Σαιντ Αουίτα.
Συμμετείχε σε μεγάλα διεθνή μίτινγκ .και σε παγκόσμιους στρατιωτικούς αγώνες με την εθνική ομάδα Ενόπλων δυνάμεων. Το 1995 πήρε την  6η θέση στους παγκόσμιους Στρατιωτικούς αγώνες(Ρώμη) στα 1500μ   και την 5η θέση στο παγκόσμιο στρατιωτικό πρωτάθλημα (Τούρ- Γαλλία) το 1993.
Συμμετείχε στους Πανευρωπαϊκούς αγώνες κλειστού στίβου στα 3000μ (Γένοβα) το 1992 .Υπήρξε πανελληνιονίκης ανοικτού και κλειστού στίβου  στα  αγωνίσματα των μεσαίων αποστάσεων(800μ-1500μ-3000μ).

Ατομικά ρεκόρ:

Ανοικτός Στίβος
Mίλι(3.56.13)
1500μ (3.39.76)
800μ(1.49.45)
Κλειστός στίβος
1500μ (3.42.14)
3000μ(7.58.25)

Προπονητές :Γιώργος Αποστολόπουλος -Σπήλιος Ζαχαρόπουλος-Ηλίας Ζαχαρόγιαννης.
Σύλλογοι με τους οποίους αγωνίστηκε:Oλυμπιακός-Κόροιβος Μοσχάτου-ΑΕΚ.

Έλληνες αθλητές του στίβου
Ελίζ Στέφανικ

Η Ελίζ Μαρί Στέφανικ (αγγλικά: Elise Marie Stefanik, 2 Ιουλίου 1984), είναι Αμερικανίδα δικηγόρος και πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 21η περιφέρεια της Νέας Υόρκης από το 2015. Είναι μέλος του Ρεπουμπλικανικού Κόμματος.

Από τον Μάιο του 2021, υπηρετεί ως Πρόεδρος της Ρεπουμπλικανικής Διάσκεψης της Βουλής των Αντιπροσώπων (τρίτη ισχυρότερη θέση των Ρεπουμπλικανών στην Βουλή), διαδεχόμενη την αποπεμφθείσα πρόεδρο Λιζ Τσέινι.

Παρόλο που θεωρείται μετριοπαθής Ρεπουμπλικανή, είναι ισχυρή υποστηρίκτρια του πρώην Προέδρου Ντόναλντ Τραμπ.

Βιογραφία 
Η Ελίζ Στέφανικ, γεννήθηκε τον Ιούλιο του 1984 στο Όλμπανι της πολιτείας της Νέας Υόρκης, όπου και μεγάλωσε. Ο πατέρα της είναι Σλοβακικής καταγωγής και η μητέρα της Ιταλικής καταγωγής. 

Φοίτησε στο Λύκειο θηλέων "Albany Academy for Girls" στο Όλμπανι, και αποφοίτησε το 2002. Σπούδασε Πολιτικές Επιστήμες και Κυβερνητικές Σπουδές στο Πανεπιστήμιο Χάρβαρντ, λαμβάνοντας πτυχίο (BA) το 2006.

Παραπομπές 

Μέλη της Βουλής των Αντιπροσώπων (ΗΠΑ)
Νέα Υόρκη (πολιτεία)
Πολιτικοί του Ρεπουμπλικανικού Κόμματος (ΗΠΑ)
Ηγέτες εν ενεργεία
Αμερικανοί πολιτικοί
Μονή Αγίου Ιωάννου Προδρόμου Αρκαδίας

Η Μονή Αγίου Ιωάννου Προδρόμου ή Ιερά Μονή Τιμίου Προδρόμου Στεμνίτσας είναι ιστορικό μοναστήρι της Αρκαδίας, χτισμένο σε απόσταση 14 χλμ. Ν. της Δημητσάνας (έδρα του δήμου) και 47 χλμ. Δ.-ΒΔ. της Τρίπολης σε κοντινή απόσταση από την Στεμνίτσα (8 χλμ. δυτικά - οδηγικά). Βρίσκεται μέσα σε βράχο της ανατολικής όχθης του φαραγγιού του ποταμού Λούσιου σε υψόμετρο 520 μέτρα. Αναφέρεται ως "Μέγα Σπήλαιο" της Αρκαδίας"

Η μovή είναι κτισμένη σε όλο το μήκος της κoιλότητας τoυ βράχoυ, 200 μέτρα πάνω από την κοίτη του ποταμού και απoτελείται από δύο κτίρια, τo αρχικό στα ανατολικά και τo vεώτερo στα βόρεια το οποίο χρονολογείται τo 1860. Ιδρύθηκε  από μοναχούς που ζούσαν σε κοντινά ασκητήρια από τov 12o αιώνα και τα οποία με την πάροδο των χρόνων συvεvώθηκαν (στα τέλη περίπoυ τoυ 16oυ αιώvα, 1500-1600) και σχημάτισαν τo κoιvόβιo της μovής. Αναφέρεται επίσημα για πρώτη φορά ως οικισμός το 1940 να προσαρτάται στην τότε κοινότητα Υψούντος. Σύμφωνα με το σχέδιο Καλλικράτης μαζί με την Στεμνίτσα αποτελούν την τοπική κοινότητα Στεμνίτσας που υπάγεται στην δημοτική ενότητα Τρικολώνων του Δήμου Γορτυνίας και σύμφωνα με την απογραφή του 2011 δεν απογράφηκαν μοναχοί.

Εξωτερικοί σύνδεσμοι 

 Μονή Τιμίου Προδρόμου στον ιστότοπο https://www.allovergreece.com/

Παραπομπές 

Δήμος Γορτυνίας
Α
Χωριά του νομού Αρκαδίας
Ράφτης (νησίδα)

Ο Ράφτης είναι ένα μικρό νησάκι, το οποίο βρίσκεται στον κόλπο του Πόρτο Ράφτη, περιοχή της νοτιοανατολικής Αττικής. Απέχει περίπου 12 χλμ από το κέντρο του οικισμού και λιγότερο από 100 μέτρα από την πιο κοντινή ακτή (Άκρο Κορώνη). Είναι γνωστό κυρίως για το άγαλμα στην κορυφή του νησιού, το οποίο μέχρι και σήμερα δεν έχει βρεθεί το τι συμβολίζει. 
Στο σημείο, η μόνη πρόσβαση είναι μέσω θάλασσας. Είναι ανοικτά του κόλπου και αυτό το καθιστά ιδιαίτερα επικίνδυνο, ιδίως όταν πνέουν ισχυρά μελτέμια.

Το άγαλμα στην κορυφή πιθανώς να συμβολίζει την θεά Ρέα. Στο συγκεκριμένο άγαλμα, απουσιάζουν τα χέρια, τα πόδια και το κεφάλι. Παλαιότερα, θεωρούσαν ότι στην κορυφή είναι ένας ράφτης, πράγμα που από τι φαίνεται δεν ισχύει. Είναι φτιαγμένο από μάρμαρο Πεντέλης.

Παραπομπές 

Δήμος Μαρκόπουλου Μεσογαίας
Ελληνικές βραχονησίδες
Νησιά Αιγαίου Πελάγους
Ρέγκιναλντ Β΄ του Χέλρε

Ο Ρέγκιναλντ Β΄ ο Μαύρος, ολλανδ.: Reinoud /Ρέιναουτ/ II van Gerle (π. 1295 - 12 Οκτωβρίου 1343) από τον Οίκο του Βάσενμπεργκ, ήταν κόμης του Χέλρε, και από το 1339 και μετά δούκας του Χέλρε και του Ζούτφεν στις Κάτω Χώρες, από το 1326 έως το 1343. Ήταν γιος του Ρέγκιναλντ Α΄ κόμη των Χέλρε και Ζούτφεν, και της Mαργαρίτας των Νταμπιέρ, κόρης του Γκυ κόμη της Φλάνδρας.

Βιογραφία 
Από το 1316 ενήργησε ως επίτροπος στην κομητεία, φυλάκισε τον πατέρα του το 1318 και κυβέρνησε ως «γιος του κόμη». Όταν το 1326 απεβίωσε ο πατέρας του, χαρακτήρισε τον εαυτό του κόμη τού Χέλρε και κόμη τού Ζούτφεν. Το 1339 το Χέλρε αναβαθμίστηκε σε δουκάτο. Νομοθέτησε το 1321 σχετικά με το εθιμικό δίκαιο και το 1335 σχετικά με τα αναχώματα και τα κανάλια.

Συμμάχησε εναντίον των Γάλλων με τον Εδουάρδο Γ΄ της Αγγλίας, τον κουνιάδο του, προειδοποιώντας τους Άγγλους το 1338 για έναν γαλλικό στόλο, που είχε συγκεντρωθεί στο στόμιο του Zβιν.  Παρέμεινε ο στενότερος σύμμαχος του Εδουάρδου Γ΄ μεταξύ των Γερμανών πριγκίπων στην πρώτη φάση του Εκατονταετούς Πολέμου.

Οικογένεια 
Ο πρώτος γάμος του Ρέχιναλντ (Ρέρμοντ, 11 Ιανουαρίου 1311) ήταν με τη Σοφία Μπέρτουτ (απεβ. το 1329),  κυρία του Mέχελεν και τα παιδιά τους ήταν:
 Mαργαρίτα (1320–1344), κυρία του Mέχελεν.
 Ματθίλδη (1325–1384), κυρία του Μέχελεν, μετά δούκισσα του Χέλρε (1371–1379), παντρεύτηκε πρώτα το 1336 τον Γοδεφρείδο του Λόον-Χάινσμπεργκ (1347), μετά πριν από το 1348 τον Ιωάννη κόμη της Κλέβης και έπειτα  τον Ιωάννη Β΄ κόμη του Μπλουά.
 Eλισάβετ (απεβ. 1376), ηγουμένη του Γράβεντααλ.
 Μαρία (απεβ. 1405), δούκισσα του Χέλρε (1371-1405), παντρεύτηκε τον Γουλιέλμο Β΄ δούκα του Γύλιχ .

Χήρος, ο Ρέχιναλντ Β΄ νυμφεύτηκε (Nάιμεχεν, Μάιος 1332) την Ελεονώρα του Γούντστοκ (1318–1355),  κόρη του Eδουάρδου Β΄ της Αγγλίας. Τα παιδιά τους ήταν:
 Ρέγκιναλντ Γ΄ (1333–1371), δούκας του Χέλρε (1343–1361) .
 Eδουάρδος (1336–1371), δούκας του Χέλρε (1361–1371) .

Απομάκρυνε την Eλεονώρα από την Αυλή το 1338, ισχυριζόμενος ότι αυτή είχε λέπρα . Αργότερα η Ελεονώρα, μετά το τέλος του, έγινε μοναχή. 

Ο Ρέγκιναλντ απεβίωσε στο Άρνεμ μετά από πτώση από το άλογό του.

Πηγές

Σημειώσεις 

Οίκος του Βάσενμπεργκ
Μαργαρίτα της Φλάνδρας, κόμισσα του Χέλρε

Η Μαργαρίτα η Νεότερη, γερμ.: Margarete von Flandern von Dampierre (απεβ. το 1331) από τον Οίκο του Νταμπιέρ ήταν κόρη του κυρίου του Νταμπιέρ και με τους γάμους της έγινε πρώτα πριγκίπισσα της Σκωτίας και μετά κόμισσα του Χέλρε.

Βιογραφία 
Ήταν η πέμπτη κόρη (2η από τον 2ο γάμο) του Γκυ κόμη της Φλάνδρας και της δεύτερης συζύγου του Iσαβέλλας του Λόμπουργκ, κόρης του Ερρίκου Ε΄ κόμη του Λουξεμβούργου.

Οικογένεια
Το 1281 ο Αλέξανδρος Β΄ της Σκωτίας άρχισε τις διαπραγματεύσεις με τον κόμη της Φλάνδρας, σχετικά με το γάμο τής κόρης του κόμη Μαργαρίτας με τον γιο του Αλέξανδρο πρίγκιπα της Σκωτίας.  Το ζευγάρι παντρεύτηκε στις 14 Νοεμβρίου 1282 στο Ρόξμπουργκ της Σκωτίας  και ο γάμος εορτάστηκε την επόμενη ημέρα.  Όμως ο πρίγκιπας Αλέξανδρος απεβίωσε μία εβδομάδα μετά τα 20ά γενέθλιά του, στις 28 Ιανουαρίου 1284. 

Στις 3 Ιουλίου 1286 η Mαργαρίτα παντρεύτηκε για δεύτερη φορά, με τον Ρέγκιναλντ Α΄ των Βάσενμπεργκ κόμη του Χέλρε, στο Ναμύρ της Βαλλωνίας. Είχαν έξι παιδιά:
 Ρέγκιναλντ Β΄ π.1295-1343, δούκας του Χέλρε. 
 Μαργαρίτα.
 Γκυ.
 Φίλιππος.
 Ελισάβετ.
 Φιλίππα.

Βιβλιογραφικές αναφορές

Βιβλιογραφία 
 
 
 

Οίκος του Νταμπιέρ
Μαργαρίτα του Ράβενσμπεργκ

Η Μαργαρίτα, γερμ.: Μargarete von Ravensberg (π. 1320 - 13 Φεβρουαρίου 1389) από τον Οίκο του Κάλβελαγκε ήταν κόρη του κόμη του Ράβενσμπεγκ και με τον γάμο της έγινε σύζυγος του Γκέρχαρντ ΣΤ΄, που ο πατέρας του και ο αδελφός του ήταν δούκες του Γύλιχ. 

Κληρονόμησε από τον αδελφό της την κομητεία του Ράβενσμπεργκ και από τον θείο της την κομητεία του Μπεργκ, έτσι έγινε κόμισσα suo jure.

Οικογένεια 
Ήταν κόρη και κληρονόμος του Όθωνα Δ΄ κόμη του Ράβενσμπεργκ και της Mαργαρίτας των Λίμπουργκ, κόρης του Ερρίκου κυρίου του Βίντεκ. 

Ο πατέρας της Mαργαρίτας, ο Όθων Δ΄ δεν είχε γιούς, οπότε με το τέλος του το 1328 η κομητεία του Ράβενσμπεργκ περιήλθε στον μικρότερο αδελφό του Μπέρνχαρντ. Ωστόσο, όταν ο Μπέρνχαρντ απεβίωσε το 1346 άτεκνος, έτσι η Mαργαριτα έγινε κληρονόμος του Ράβενσμπεργκ, μια και το μόνο από τα αδέλφια της, η Χέντβιχ, είχε αποβιώσει το 1336. Στη συνέχεια, όταν ο εκ μητρός θείος της Mαργαρίτας Aδόλφος Θ΄ κόμης του Μπεργκ (Berg) απεβίωσε το 1348 άτεκνος, αυτή κληρονόμησε το Μπεργκ από το δικαίωμα της μητέρας της, καθώς η Μαργαρίτα ήταν η μόνη ανιψιά του Aδόλφου Θ΄.

Ως αποτέλεσμα του γάμου της με τον Γκέρχαρντ ΣΤ΄, οι κομητείες Μπεργκ και Ράβενσμπεργκ πέρασαν στον Οίκο του Γύλιχ, όπου παρέμειναν μέχρι το 1511, οπότε πέρασαν στον Οίκο του Λα Μαρκ.

Οικογένεια 
Η Mαργαρίτα παντρεύτηκε τον Γκέρχαρντ ΣΤ΄ από τον Οίκο του Γύλιχ, γιο και αδελφό δουκών του Γύλιχ, και είχαν παιδιά:
 Ελισάβετ (π. 1346 - 1388), παντρεύτηκε τον Ερρίκο ΣΤ΄ κόμη του Βάλντεκ.
 Γουλιέλμος Ζ΄ (π. 1348-1408), κόμης του Μπεργκ.
 Mαργαρίτα (π. 1350 - 1425/29), παντρεύτηκε τον Aδόλφο Γ΄ του Λα Μαρκ κόμη της Κλέβης.

Η Άννα της Κλέβης (4η σύζυγος του Ερρίκου Η΄ της Αγγλίας) είναι μία από τις απογόνους της.

Παραπομπές σε πηγές
Αυτοκίνητο υδρογόνου

Το αυτοκίνητο υδρογόνου είναι ένας τύπος οχήματος εναλλακτικού καυσίμου που χρησιμοποιεί καύσιμο υδρογόνου για κινητήρια δύναμη. Τα οχήματα υδρογόνου περιλαμβάνουν διαστημικούς πυραύλους υδρογόνου, καθώς και αυτοκίνητα και άλλα οχήματα μεταφοράς. Η ισχύς παράγεται από τη μετατροπή χημικής ενέργειας σε μηχανική ενέργεια, είτε από την αντίδραση υδρογόνου με οξυγόνο σε μια κυψέλη καυσίμου για την τροφοδοσία ηλεκτρικού κινητήρα ή, λιγότερο συχνά, με καύση υδρογόνου σε κινητήρα εσωτερικής καύσης.  

Το 2019, υπήρχαν τρία μοντέλα αυτοκινήτων υδρογόνου διαθέσιμα για το κοινό σε επιλεγμένες αγορές: το Toyota Mirai (2014–), το οποίο είναι το πρώτο ηλεκτρικό όχημα αποκλειστικής παραγωγής κυψελών καυσίμου (FCEV) στον κόσμο, το Honda Clarity (2016–) και το Hyundai Nexo (2018–). Μερικές άλλες εταιρείες, όπως η BMW, εξακολουθούν να κάνουν έρευνα σε αυτοκίνητα υδρογόνου, ενώ αντιθέτως η Volkswagen θεωρεί ότι η τεχνολογία αυτή δεν έχει μέλλον στον χώρο του αυτοκινήτου, κυρίως επειδή ένα ηλεκτρικό όχημα κυψελών καυσίμου καταναλώνει τρεις φορές περισσότερη ενέργεια από ένα ηλεκτρικό αυτοκίνητο μπαταρίας. Τον Δεκέμβριο του 2020, κυκλοφορούσαν συνολικά 31.225 οχήματα υδρογόνου τεχνολογίας FCEV στους δρόμους του κόσμου.  

Από το 2019, το 98% του υδρογόνου προέρχεται από την αντίδραση νερού με μεθάνιο, ενώ παράγεται μονοξείδιο του άνθρακα και υδρογόνο (CH4 + H2O ⇌ CO + 3 H2). Η αντίδραση πραγματοποιείται θερμοχημικά ή πυρολυτικά με τη χρήση ανανεώσιμων πρώτων υλών, αλλά οι διαδικασίες είναι επί του παρόντος ακριβές. Γίνονται προσπάθειες ανάπτυξης διαφόρων τεχνολογιών που αποσκοπούν στο να μειώσουν το κόστος, αυξάνοντας ταυτόχρονα τις ποσότητες για να ανταγωνιστούν την παραγωγή υδρογόνου με τη χρήση φυσικού αερίου.  

Τα οφέλη της τεχνολογίας υδρογόνου είναι ο γρήγορος χρόνος ανεφοδιασμού (σε σύγκριση με τη βενζίνη) και η μεγάλη απόσταση οδήγησης με ένα μόνο γέμισμα. Τα μειονεκτήματα της χρήσης υδρογόνου είναι οι υψηλές εκπομπές διοξειδίου του άνθρακα όταν το υδρογόνο παράγεται από φυσικό αέριο, το αρχικό κεφάλαιο επένδυσης, η χαμηλή περιεκτικότητα ενέργειας ανά μονάδα όγκου σε συνθήκες περιβάλλοντος, η παραγωγή και συμπίεση υδρογόνου, η επένδυση που απαιτείται να γίνει σε πρατήρια καυσίμων για τη διανομή του υδρογόνου, η μεταφορά υδρογόνου σε πρατήρια καυσίμων και η έλλειψη ικανότητας παραγωγής ή διανομής υδρογόνου στο σπίτι.

Παραπομπές 

Ανανεώσιμες πηγές ενέργειας
Υδρογόνο
Ηλεκτρικά αυτοκίνητα
Παρακάλαμος Ιωαννίνων

Ο Παρακάλαμος έιναι οικισμός της Περιφερειακής Ενότητας Ιωαννίνων, στην Περιφέρεια Ηπείρου. Διοικητικά ανήκει στην κοινότητα Παρακαλάμου, της Δημοτικής Ενότητας Άνω Καλαμά και υπάγεται στο Δήμο Πωγωνίου.

Γενικές πληροφορίες 
Ο οικισμός βρίσκεται σε υψόμετρο 400 μέτρων και έχει 722 κατοίκους, σύμφωνα με την Απογραφή του 2011. Μέχρι το 1927 ονομαζόταν Πογδόριανη.

Απογραφές πληθυσμού

Διαίρεση Κοινότητας

Κοινότητα Παρακαλάμου

Διοικητικές μεταβολές

Παρακάλαμος

Κοινότητα Παρακαλάμου

Διατελέσαντες κοινοτάρχες

Εξωτερικοί σύνδεσμοι 
 DRONE πτήση DJI. Παρακάλαμος Πωγώνι Ιωάννινα Ήπειρος . (βίντεο στο youtube)
 Παρακάλαμος: Το χωριό που είναι συνδεδεμένο με το δημοτικό τραγούδι (Maria Iliaki)
 Δήμος Πωγωνίου (ιστοσελίδα Δήμου Πωγωνίου)
Parakalamoscity (ιστοσελίδα)

Παραπομπές 

Χωριά του νομού Ιωαννίνων
Δήμος Πωγωνίου
Ηλεκτρικό ποδήλατο

Ένα ηλεκτρικό ποδήλατο, επίσης γνωστό και ως e-bike ή ebike, είναι ένα ποδήλατο με ενσωματωμένο ηλεκτρικό κινητήρα που χρησιμοποιείται για να βοηθήσει τον αναβάτη στην προώθηση. Υπάρχουν πολλά διαφορετικά είδη διαθέσιμα, αλλά γενικά εμπίπτουν σε δύο βασικές κατηγορίες: τα ποδήλατα τα οποία βοηθούν να αυξηθεί η ισχύς των πεντάλ του αναβάτη (ονομάζονται pedelecs ή EPAC) και ποδήλατα που έχουν ένα επιπλέον γκάζι, ενσωματώνοντας έτσι τη λειτουργία του μοτοποδηλάτου. Και στα δύο είδη συνεχίζεται να χρησιμοποιείται το πεντάλ και άρα δεν είναι ηλεκτρική μοτοσικλέτα.

Τα ηλεκτρικά ποδήλατα χρησιμοποιούν επαναφορτιζόμενες μπαταρίες και συνήθως αναπτύσσουν ταχύτητα μέχρι 25 km / h. Ποδήλατα υψηλής ισχύος αναπτύσσουν υψηλότερη ταχύτητα, περισσότερο από 45 km / h. Ένα τυπικό ηλεκτρικό ποδήλατο χρειάζεται 6-8 h φόρτισης και μπορεί να ταξιδέψει 35 με 50 km με μέση ταχύτητα 20 km / h. 

Τα τελευταία χρόνια, τα ηλεκτρικά ποδήλατα έχουν αρχίσει ν' αποκτούν δημοφιλία. Aπό το 2019 έως το 2020, υπήρξε αύξηση πωλήσεων πάνω από 40% σε παγκόσμιο επίπεδο, ενώ από 2020 μέχρι και το 2023, αναμένεται να πουληθούν 130 εκ. ηλεκτρικά ποδήλατα. Το 2015, 40 εκ. ηλεκτρικά ποδήλατα είχαν πουληθεί, από τα οποία το 90% στην Κίνα, 5% στην Ευρώπη και μόλις 0.7% στις ΗΠΑ.

Ανάλογα με την τοπική νομοθεσία, πολλά ηλεκτρικά ποδήλατα (π.χ. pedelecs) ταξινομούνται νομικά ως ποδήλατα και όχι ως μοτοποδήλατα (mopeds) ή μοτοσικλέτες. Αυτό τους εξαιρεί από τους αυστηρότερους νόμους σχετικά με την πιστοποίηση και τη λειτουργία ισχυρότερων δίκυκλων που συχνά χαρακτηρίζονται ως ηλεκτρικές μοτοσικλέτες. Τα ηλεκτρικά ποδήλατα μπορούν επίσης να ανήκουν σε ξεχωριστή κατηγορία και να υπάγονται σε ανάλογη νομοθεσία.

Νομοθεσία 
Με βάση την ελληνική νομοθεσία τα ηλεκτρικά ποδήλατα ταξινομούνται σε δύο κατηγορίες. Όσα ηλεκτρικά ποδήλατα δεν αναπτύσσουν ταχύτητα μεγαλύτερη από 25 km / h, οι αναβάτες δεν χρειάζεται να έχουν πινακίδες, ασφάλεια, και δίπλωμα οδήγησης. Η χρήση του κράνους είναι προαιρετική. Ο κατασκευαστής είναι υποχρεωμένος να περέχει πιστοποιητικό συμμόρφωσης με τις ευρωπαϊκές προδιαγραφές και να βάζει ταμπέλα συμμόρφωσης σε εμφανές σημείο του σκελετού για να μπορεί να κυκλοφορεί το ποδήλατο νόμιμα στους δρόμους της Ευρώπης. Όσα ηλεκτρικά ποδήλατα αναπτύσουν ταχύτητα πάνω από 25 km / h, χρειάζεται να έχουν έγκριση τύπου, πινακίδες κυκλοφορίας, ασφάλεια και δίπλωμα οδήγησης.

Παραπομπές 

Ηλεκτρικά ποδήλατα
Libero.it

Η σελίδα Libero είναι μια κεντρική ιταλική σελίδα που δημιουργήθηκε το 1994 με το όνομα Italiaonline ως ιστότοπος για να βοηθήσει τους χρήστες στην περιήγηση στο Διαδίκτυο (με ταυτόχρονη πληρωμή ανά κλικ) και κατά τη διαμόρφωση του ηλεκτρονικού ταχυδρομείου .

Ιστορία 
Χάρη στη συνεργασία με την Olivetti και το Πανεπιστήμιο της Πίζας, το 1996 ο ιστότοπος είχε αναπτύξει την Arianna, μια αυτοματοποιημένη υπηρεσία ευρετηρίου ιστοσελίδων με σκοπό να γίνει η πρώτη μηχανή αναζήτησης περιεχομένου στα Ιταλικά . Στη συνέχεια, η Arianna ενσωματώνεται στο Libero . Η επιτυχία του έργου και η επέκταση νέων δωρεάν υπηρεσιών, όπως το webmail, οδήγησαν την αγορά «Italiaonline» από τον όμιλο Infostrada το 1997.

Το 1998 δημιουργήθηκε η εικονική κοινότητα του Digiland, ένα κοινωνικό δίκτυο όπου όπου με την δωρεάν εγγραφή δίνεται η ευκαιρία να δημοσιευτούν άρθρα html και η δυνατότητα συνομιλίας με άλλα άτομα που είναι συνδεδεμένα στην σελίδα.

Το 2002, μετά την αγορά του ομίλου Infostrada από τον τηλεφωνικό όμιλο Wind Telecomunicazioni, Libero, η πύλη που συνδέει όλες τις λειτουργίες των Italia On Line, Libero.it και InWind , ζωντανεύει.

Με την πάροδο του χρόνου, το Libero.it έχει υποστεί πολυάριθμες αναδιαμορφώσεις για να παρακολουθήσει την εξέλιξη της μηχανής και των χρηστών του. Το 2004 αγόρασε τον ιταλικό τηλεφωνικό κατάλογο, μετονομάζοντας τον σε Pagine Bianche .

Στις 4 Μαΐου 2011, ανακοινώθηκε η έξοδος από την Wind και η δημιουργία μιας νέας εταιρείας που ονομάζεται Libero Srl , η οποία περιλαμβάνει επίσης τον πάροχο υπηρεσιών Διαδικτύου ITNet, που ανήκει στην Weather Investments και τον Αιγύπτιο μεγιστάνα Naguib Sawiris. Το Σεπτέμβριο του 2011, σύμφωνα με την Alexa.com, το Libero ήταν ο 251ος ιστότοπος παγκοσμίως και ο έβδομος ιστότοπος στην Ιταλία για πρόσβαση.

Το καλοκαίρι του 2012 η Libero srl ανακοινώνει την εξαγορά της Matrix Sp A., μια εταιρεία που ανήκει εξ ολοκλήρου στον όμιλο Telecom Italia και ιδιοκτήτης της πύλης Virgilio  . Από τη συγχώνευση των δύο εταιρειών, η Italiaonline Srl,, έγινε η Italiaonline Sp A. τον Απρίλιο του 2014  . Στις 20 Ιουνίου 2016, η εταιρεία συγχωνεύτηκε με την εταιρεία Seat Pagine Gialle S.p.A.  το οποίο μετονομάστηκε Italiaonline S.p.A.

Το 2016, η πύλη υιοθέτησε τη μηχανή αναζήτησης Bing της Microsoft για τις υπηρεσίες αναζήτησης  .

Λογότυπα

Προσφερόμενες υπηρεσίες 

 Ιστολόγιο
 Υπολογιστικό νέφος
 Νέα
 Ηλεκτρονικό ταχυδρομείο και πιστοποιημένο e-mail

Παραπομπές

Εξωτερικοί σύνδεσμοι 

Σελίδα που χρησιμοποιεί δεδομένα των Wikidata/P856
Σελίδες με μη επιθεωρημένες μεταφράσεις
Ιστότοποι
Αντιλσάχ Καντινεφέντι

Η Αϊσέ Αντιλσάχ Καντινεφέντι (Οθ. Τούρκικα:عیسی عادلşہ عورت ماسٹر) (Τούρκικα: Ayşe Adilşah Kadınefendi, 19 Δεκεμβρίου 1803) ήταν η τέταρτη σύζυγος του σουλτάνου Μουσταφά Γ΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Ayşe Adilşah Kadınefendi Aliyyetü'ş-Şân Hazretleri

Βιογραφία
Στις 15 Δεκεμβρίου 1765, γέννησε το πρώτο της παιδί μια κόρη, τον Μπεϊχάν Σουλτάν στο Παλάτι Τοπ Καπί. Δύο χρόνια αργότερα, στις 14 Ιουνίου 1768 γέννησε το δεύτερο παιδί της επίσης μια κόρη, την Χατιτζέ Σουλτάν στο Παλάτι Τοπ Καπί. Μετά το θάνατο του Μουσταφά το 1774, αυτή και οι κόρες της εγκαταστάθηκαν στο Παλιό Παλάτι. 

Είχε δύο ιδρύματα, τα οποία καταγράφονται στο Αρχείο VGM με αριθμό K.171. Στην αρχική ίδρυση, με ημερομηνία 1795, φαίνεται ότι αφιέρωσε το τζαμί που είχε χτίσει στην Κωνσταντινούπολη, και είχε καθορίσει τους αξιωματικούς του τζαμιού, τις υπηρεσίες που θα κάνουν και τους μισθούς τους. Αφιέρωσε επίσης τρία μεγάλα αγροκτήματα και ένα οικόπεδο από δέντρα και κτίρια για να αποτελέσει το εισόδημα του ιδρύματος. Στο ίδρυμα zeyl, με ημερομηνία 1797, υπάρχουν διατάξεις σχετικά με την αναδιοργάνωση των διαχειριστών του ιδρύματος.

Μετά το θάνατό της, η κόρη της Μπεϊχάν έχτισε ένα σχολείο κοντά στο Παλάτι Γεσιλίογλου, απέναντι από το Παλάτι Χατιτζέ Σουλτάν στη μνήμη της μητέρας της. Το 1805, η Χατιτζέ έχτισε το τζαμί Αντιλσάχ Καντίν στη μνήμη της. 

Το τζαμί βρισκόταν σε ένα μεγάλο ανάχωμα που περιβάλλεται από έναν ομοιόμορφο τοίχο. Από την άλλη πλευρά, το δημοτικό σχολείο στο όνομά της ήταν στην απέναντι πλευρά της αυλής μπροστά από το Παλάτι Τεκφούρ, δίπλα στο Σισεχανέ, και ήταν κατασκευασμένο από ξύλο.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Σουλτάνες της Οθωμανικής Αυτοκρατορίας
Οθωμανοί
Νεβφιντάν Καντινεφέντι

Η Χατσιγιέ Περτεβπιγιαλέ Νεβφιντάν Καντινεφέντι (Οθ. Τούρκικα:ہاکیئے پیریٹیو پیئل نییو فیدن وومن ماسٹر) (Τούρκικα: Haciye Pertevpiyale Nevfidan Kadınefendi, 4 Ιανουαρίου 1793 - 27 Δεκεμβρίου 1855) ήταν η τρίτη σύζυγος του σουλτάνου Μαχμούτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Haciye Pertev-Piyale Nev-fidan Kadınefendi Aliyyetü'ş-Şân Hazretleri

Βιογραφία
Ήταν η επικεφαλής σύζυγος του Οθωμανού Σουλτάνου Μαχμούτ Β΄. Στις 4 Φεβρουαρίου 1809, έξι μήνες μετά την άνοδο του Μαχμούτ στο θρόνο, γέννησε τη Φατμά Σουλτάν, το πρώτο παιδί του Μαχμούτ Β΄, η οποία πέθανε στις 5 Αυγούστου 1809. Στις 17 Ιουνίου 1813, γέννησε τον Ηγεμόνα Οσμάν, ο πρίγκιπας πέθανε στις 10 Απριλίου 1814. Στις 18 Απριλίου 1815 γέννησε την Ζεϊνέπ, η Ζεϊνέπ πέθανε στις 8 Ιανουαρίου 1816. Ήταν η δεύτερη σύζυγος του Σουλτάνου Μαχμούτ που υφίσταται το ιερό προσκύνημα. Τα παιδιά της Νεβφιντάν πέθαναν μικρά, και το 1830 μετά το θάνατο της μητέρας της Αντιλέ Σουλτάν, Ζερνιγκιάρ Καντινεφέντι, η Αντιλέ ανατέθηκε στη φροντίδα της Νεφιντάν.

Μετά το θάνατο του Σουλτάνου Μαχμούτ, ζήτησε από τον Αμπντούλ Μετζίτ Α΄ άδεια για να πάει σε προσκύνημα. Μετά την ολοκλήρωσή της, επέστρεψε στην Κωνσταντινούπολη το 1842. Είχε μια σφραγίδα που είχε παραγγείλει για την περίσταση: "Ο Ουράνιος της Αυτού Μεγαλειότητας Σουλτάνος ​​Μαχμούτ, Υψηλότατη Χατσιγιέ Νεβφιντάν Μπας-Καντινεφέντι".

Το 1845, η Αντιλέ παντρεύτηκε τον Καπουντάν Μεχμέτ Αλί Πασά, που είχε υπηρετήσει ως διοικητής του στόλου και σύμβουλος του Σουλτάνου Αμπντούλ Μετζίτ Α΄. Μετά το γάμο η Αντιλέ πήγε να ζήσει στο Παλάτι Νεσεταμπάντ, που της δόθηκε στο Φιντικλί.

Η Νεβφιντάν έλαβε αγάπη και σεβασμό από τον Αμπντούλ Μετζίτ. Προστάτευε τους φτωχούς και βοήθησε τους άπορους. δημιούργησε επίσης ιδρύματα για τους φτωχούς στη Μέκκα και τη Μεδίνα. Ήταν μια πολύ θρήσκα γυναίκα.

Πέθανε στις 27 Δεκεμβρίου 1855 στο παλάτι Ναφιζπασά, και θάφτηκε στον τάφο του συζύγου της Σουλτάνου Μαχμούτ.

Παραπομπές

Πηγές 

 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Σουλτάνες της Οθωμανικής Αυτοκρατορίας
Οθωμανοί
Γερόντισσα Άννα Μακκαβαίου η Μικρασιάτισσα

Η Γερόντισσα Άννα Μακκαβαίου η Μικρασιάτισσα (Νέα Έφεσος Μικράς Ασίας, 1893 - Δράμα, 1981) ήταν Μικρασιάτισσα Ορθόδοξη μοναχή που έζησε στη Μονή Αναλήψεως του Σωτήρος Δράμας και αποτέλεσε σημαντική μορφή του γυναικείου ορθόδοξου μοναχισμού.

Βιογραφία
Η κατά κόσμο Αθηνά Μακκαβαίου γεννήθηκε στη Νέα Έφεσο της Μικράς Ασίας το 1893.

Από νεαρή ηλικία διακρίθηκε για την ευλάβεια, την εργατικότητα και την καλοσύνη της. Την περίοδο εκείνη ο φανατισμός των Τούρκων ήταν οξυμένος και γι' αυτό οι γονείς προσπαθούσαν να αποκαθιστούν σε γάμο τα κορίτσια τους από πολύ μικρή ηλικία. Έτσι και η Αθηνά Μακκαβαίου παντρεύτηκε και απέκτησε δύο κόρες, την Καλλιόπη και την Ελλάδα.

Κατά τη Μικρασιατική Καταστροφή πολλοί Έλληνες της Μικράς Ασίας σφαγιάσθηκαν και όσοι διασώθηκαν έφυγαν ως πρόσφυγες. Ο σύζυγος της Αθηνάς Μακκαβαίου πιάστηκε αιχμάλωτος από τους Τούρκους και ουδέποτε έμαθε κανείς νέα του καθώς έχασε τη ζωή του στα Τάγματα Εργασίας, που ήταν μία από τις μεθόδους εθνοκάθαρσης που χρησιμοποιήθηκαν από τους Τούρκους.

Νεαρή χήρα με τα δύο μικρά παιδιά της και την μητέρα της ήλθε στη Δράμα μαζί με πολλούς άλλους συμπατριώτες της, Μικρασιάτες πρόσφυγες. Εργάστηκε σε καπνομάγαζο (όπως ονομάζονταν τα καπνεργοστάσια). Ύστερα από μικρό χρονικό διάστημα πέθανε η μικρότερη κόρη της Ελλάδα. Βρέθηκε σε μεγάλη οικονομική δυσχέρεια και συμπλήρωνε το εισόδημά της κεντώντας και ράβοντας.

Κατά τη Βουλγαρική Κατοχή (1941-44) υπέστη διώξεις από τους Βούλγαρους και αναγκάστηκε να  μετακομίσει στη Θεσσαλονίκη για προστασία. Διέμενε στο σπίτι της κόρης της Καλλιόπης η οποία είχε παντρευτεί πριν από λίγα χρόνια.

Συνδέθηκε πνευματικά με τον όσιο Γεώργιο της Δράμας, από τον οποίο εκάρη μοναχή και έλαβε το όνομα Άννα. Τον Αύγουστο του 1959 την κάλεσε κοντά του και της ανακοίνωσε την επερχόμενη κοίμησή του (4 Νοεμβρίου 1959).

Στον έρημο τόπο της Σίψας όπου είχε μονάσει ο όσιος, εγκαταστάθηκε αδελφότητα από το 1970 με επικεφαλής τη Μικρασιάτισσα Γερόντισσα Ακυλίνα. Έτσι, με την επίβλεψη και στήριξη του Μητροπολίτη Δράμας Διονυσίου, στην εγκαταλελειμμένη περιοχή ιδρύθηκε και αναπτύχθηκε Ιερά Μονή αφιερωμένη στην Ανάληψη του Σωτήρος με πολυμελή αδελφότητα μοναζουσών. Τότε η γερόντισσα Άννα έφυγε από τη Θεσσαλονίκη, όπου διέμενε με την οικογένεια τής κόρης της, και εντάχθηκε στη νέα Αδελφότητα.
Ανέπτυξε όλες τις χριστιανικές αρετές όπως της υπομονής και της υπακοής και εργαζόταν σε πολλές χειρωνακτικές διακονίες της μονής. Ακόμη δεν παρέλειπε καθημερινά να ψάλλει τις Παρακλήσεις της Θεοτόκου και των αγίων. Είχε λάβει ως διακόνημα την προσευχή για όσους ζητούσαν πνευματική συμπαράσταση από τις μοναχές.
Εκοιμήθη στις 12 Ιανουαρίου 1981 στη Μονή Αναλήψεως του Σωτήρος Δράμας.

Παραπομπές

Αννα
Αννα
Αννα
Αννα
Αννα
Αννα
Χάρης Ψαρράς

Ο Χάρης Ψαρράς είναι Έλληνας ποιητής.

Βιογραφία 
Γεννήθηκε στην Αθήνα το 1982. Ζει στο Ηνωμένο Βασίλειο. Σπούδασε νομικά στα Πανεπιστήμια Αθηνών, Οξφόρδης και Εδιμβούργου. Έχει εργαστεί ως πανεπιστημιακός στα Πανεπιστήμια Εδιμβούργου, Καίμπριτζ και Σαουθάμπτον, όπου υπηρετεί ως αναπληρωτής καθηγητής στη Νομική Σχολή.

Έργα 

Έχει εκδώσει τα βιβλία ποιημάτων Σπίρτα χειρός (Πλανόδιον, Αθήνα 2002), Στην αγκαλιά του κύκλου (Κέδρος, Αθήνα 2004), Η δόξα της ανεμελιάς (Κέδρος, Αθήνα 2008), Τα όντως όντα (Κέδρος, Αθήνα 2012), Gloria in Excelsis (Κέδρος, Αθήνα 2017) και έχει συμμετάσχει στο συλλογικό έργο Πεντάσημον (Σμίλη, Αθήνα 2020).

Έχει, επίσης, δημοσιεύσει δοκίμια, μελέτες, μεταφράσεις και αφηγήματα σε περιοδικές εκδόσεις και συλλογικούς τόμους.

Μεταφράσεις 
Μεταφράσεις ποιημάτων του έχουν περιληφθεί σε ανθολογίες και περιοδικά σε χώρες της Ευρώπης και της Αμερικής.

Παραπομπές 

Έλληνες ποιητές
Δουκάτο της Σιλεσίας

Το Δουκάτο της Σιλεσίας (πολωνικά: Księstwo śląskie, γερμανικά: Herzogtum Schlesien) ήταν μεσαιωνικό δουκάτο που βρισκόταν στην ιστορική περιοχή της Σιλεσίας της Πολωνίας. 

Λίγο μετά την ίδρυση της Δυναστείας των Πιαστ το 1138, κατακερματίστηκε σε διάφορα Δουκάτα της Σιλεσίας. Το 1327 το εναπομένον Δουκάτο του Βρότσουαφ, καθώς και τα περισσότερα άλλα δουκάτα που κυβερνούσαν οι Σιλεσιακοί Πιαστες πέρασαν στο Βασίλειο της Βοημίας ως Δουκάτα της Σιλεσίας. Η απόκτηση ολοκληρώθηκε, όταν ο Βασιλιάς Καζίμιρ Γ΄ ο Μέγας της Πολωνίας παραιτήθηκε από τα δικαιώματά του στη Σιλεσία με τη Συνθήκη του Τρέντσιν του 1335.

Παραπομπές
 Hugo Weczerka: Handbuch der historischen Stätten: Schlesien. Stuttgart, 1977, , S. XXXIV–XXXVII sowie Stammtafel auf p. 590.
 Rudolf Žáček: Dějiny Slezska v datech. Praha 2004, , S. 444.
 Ulrich Schmilewski: Oppeln, Herzöge v. In: Neue Deutsche Biographie (NDB). Band 19, Duncker & Humblot, Berlín 1999, , p. 558 f. 
 Historia Narodu Śląskiego. Prawdziwe dzieje ziem śląskich od średniowiecza do progu trzeciego tysiąclecia (History of Silesian Nation. True history of Silesian lands from the Middle Ages to the threshold of the third Millennium), Zabrze 2003 .

Ιστορία της Πολωνίας
Baby K

Η Claudia Judith Nahum (Σιγκαπούρη, 5 Φεβρουαρίου 1983), γνωστή και με το ψευδώνυμο Baby K, είναι Ιταλίδα τραγουδίστρια και ράπερ.

Βιογραφία 
Λόγω της εργασίας του πατέρα της, γεωφυσικού, γεννήθηκε στη Σιγκαπούρη  και πέρασε τα πρώτα χρόνια της ζωής της στην Τζακάρτα. Αργότερα έζησε στο Λονδίνο, στο προάστιο του Pinner. Εκεί παρακολούθησε το Harrow School of Young Musicians, το οποίο της επέτρεψε να έχει μια ποικιλία μουσικών εμπειριών, συμπεριλαμβανομένης μιας περιοδείας στην Ευρώπη. Εκείνη την περίοδο πλησιάζει το MC (συντομογραφία του Emcee και σημαίνει <<ο αρχηγός της τελετής>>).

Το 2000, σε ηλικία δεκαεπτά ετών, μετακόμισε στην Ιταλία, στη Ρώμη, και φιλοξένησε ορισμένα ραδιοφωνικά προγράμματα στο χιπ χοπ. Το 2007 έκανε το ντεμπούτο της στη μουσική σκηνή συνεργαζόμενη με τον ράπερ Amir στο τραγούδι You are not ready, παρόντες στο Life of prestige. Αργότερα συμμετείχε σε πολλά άλμπουμ και μίγματα ράπερ όπως Bassi Maestro, Vacca και Rayden, εκτός από τον προαναφερθέντα Amir.

Το 2008 έκανε το ντεμπούτο της ως σόλο καλλιτέχνης στη σκηνή του χιπ χοπ, ενώ με το Quadraro Basement ηχογράφησε το EP SOS, αποτελούμενο από έξι τραγούδια. Δύο χρόνια αργότερα ήταν η σειρά του Female Alpha, του οποίου το τραγούδι με το ίδιο όνομα θα ηχογραφήσει πάνω από 10.000 λήψεις τους πρώτους μήνες.

Είναι η μόνη Ιταλίδα καλλιτέχνης που έχει αποκτήσει έναν διαμαντένιο δίσκο από το FIMI (δισκογραφική εταιρεία) χάρη στο single Roma-Bangkok, που δημιουργήθηκε μαζί με τον Giusy Ferreri, ο οποίος έχει πουλήσει πάνω από 500.000 αντίτυπα στη χώρα. Η επιτυχία ήταν τόσο σημαντική για το σχετικό βίντεο κλιπ, το πρώτο στην ιστορία της ιταλικής μουσικής που έφτασε τα 100 εκατομμύρια προβολές στο YouTube, με αποτέλεσμα να αποκτήσει το πιστοποιητικό Vevo. Η τραγουδίστρια είναι επίσης η μόνη Ιταλίδα καλλιτέχνης που έχει φτάσει ένα δισεκατομμύριο προβολές στο κανάλι της στο YouTube.

Τον Σεπτέμβριο του 2021, η Baby K κυκλοφόρησε τον τίτλο "Non dire una parola" με τον Avaro Soler.

Παραπομπές 

Ιταλοί τραγουδιστές
Ιωάννα του Αινώ, δούκισσα του Γύλιχ

Να μη συγχέεται με την εξαδέλφη της Ιωάννα του Αινώ, πρώτα κόμισσα του Μπλουά και μετά μαρκησία του Ναμύρ.

Η Ιωάννα, γαλλ.: Jeanne de Hainaut, γερμ.: Joanna von Hainault (1315–1374) από τον Οίκο του Αβέν ήταν κόρη του κόμη του Αινώ και με τον γάμο της έγινε δούκισσα του Γύλιχ.

Βιογραφία 
Ήταν η τρίτη κόρη του Γουλιέλμου Α΄ κόμη του Αινώ και της Ιωάννας του Βαλουά, κόρης του Καρόλου κόμη του Βαλουά. 

Μεγαλύτερες αδελφές της ήταν η Μαργαρίτα Β΄, κόμισσα του Αινώ, σύζυγος του Λουδοβίκου Δ΄ της Γερμανίας και η Φιλίππη, σύζυγος του Εδουάρδου Γ΄ της Αγγλίας.

Απεβίωσε 59 ετών.

Οικογένεια 
Παντρεύτηκε τον Γουλιέλμο Ε΄ δούκα του Γύλιχ, και είχε τα εξής τέκνα:
 Γκέρχαρντ ΣΤ΄ π.1325-1360, κόμης του Μπεργκ και του Ράβενσμπεργκ.
 Γουλιέλμος Β΄ π.1327-1393, δούκας του Γύλιχ.
 Ριχάρδις, παντρεύτηκε τον Ένγκελμπερτ Γ΄ κόμη του Λα Μαρκ.
 Φιλίππα, παντρεύτηκε τον Γοδεφρείδο του Χάινσμπεργκ.
 Ράινολντ.
 Ιωάννα, παντρεύτηκε τον Γουλιέλμο Ε΄ κόμη του Ίζενμπουργκ-Βηντ.
 Ισαβέλλα, παντρεύτηκε τον Ιωάννη των Ανζού 3ο κόμη του Κεντ (εγγονό του Εδουάρδου Α΄ της Αγγλίας).

Παραπομπές σε πηγές

Γάλλοι του 14ου αιώνα
Οίκος του Αβέν
IOS 9

Το iOS 9 είναι η ένατη μεγάλη έκδοση του λειτουργικού συστήματος iOS που αναπτύχθηκε από την Apple Inc., διαδέχτηκε το iOS 8. 

Ανακοινώθηκε στο WWDC 2015 και κυκλοφόρησε στις 16 Σεπτεμβρίου 2015. Το διαδέχτηκε το iOS 10 στις 13 Σεπτεμβρίου 2016. 

Το iOS 9 πρόσθεσε πολλές λειτουργίες σε ενσωματωμένες εφαρμογές. Ειδικότερα, τα Notes έλαβαν τη δυνατότητα να σχεδιάσουν σκίτσα με διαφορετικά εργαλεία, εισαγωγή εικόνας, εμφανή οπτική εμφάνιση για συνδέσμους ιστότοπων και τοποθεσίες χαρτών και σύνθετη μορφοποίηση λίστας. Παρουσιάστηκε μία ολοκαίνουργια εφαρμογή Apple News που συγκεντρώνει άρθρα από διαφορετικές πηγές και τα Apple Maps έλαβαν υποστήριξη μαζικής μεταφοράς, αν και σε περιορισμένο αριθμό τοποθεσιών κατά την έναρξη. Σημαντικές νέες ενημερώσεις συστήματος περιλαμβάνουν την προληπτικότητα, όπου το Siri και η σύνθετη αναζήτηση συνδυάζονται για να κάνουν το λειτουργικό σύστημα πιο ενημερωμένο σχετικά με τις πληροφορίες (όπως ο χρόνος και η τοποθεσία), και μπορεί να παρέχει στον χρήστη πληροφορίες εκ των προτέρων. Για αναζήτηση, η προληπτική ευφυΐα μπορεί να εμφανίσει άμεσα αποτελέσματα σε μορφή που μοιάζει με widget, όπως καιρός, αθλητισμός, ειδήσεις και άλλα. Το iOS 9 πρόσθεσε επίσης πολλές μορφές πολλαπλών εργασιών στο iPad. Στο iOS 9.3, η Apple πρόσθεσε τη λειτουργία Night Shift που αλλάζει το χρώμα της οθόνης της συσκευής σε ένα θερμότερο, λιγότερο "μπλε φως" που περιέχει σκιά, για να μειώσει τυχόν αρνητικές επιπτώσεις στην υγεία των ματιών στους κιρκαδικούς ρυθμούς των χρηστών. Επιπλέον, το iOS 9 έφερε νέες λειτουργίες εμπειρίας χρήστη, συμπεριλαμβανομένων των γρήγορων ενεργειών και των Peek and Pop, με βάση την τεχνολογία οθόνης ευαίσθητης στην αφή στο iPhone 6S. Οι Γρήγορες ενέργειες είναι συντομεύσεις στα εικονίδια της αρχικής οθόνης. Οι χρήστες μπορούν να κάνουν προεπισκόπηση ("Κοίτα") σε περιεχόμενο χωρίς να απομακρυνθούν από την τρέχουσα οθόνη προτού εισέλθουν ("Ποπ") στο προεπισκόπηση περιεχόμενο σε πλήρη προβολή.

Οι κριτικές του iOS 9 ήταν θετικές. Οι κριτικοί επαίνεσαν την προληπτικότητα και το Siri που καθιστούν το Κέντρο ειδοποιήσεων κεντρική τοποθεσία για όλες τις πληροφορίες και τη δυνατότητα μελλοντικών ενημερώσεων για τη βελτίωση της λειτουργικότητας. Οι νέες δυνατότητες multitasking για το iPad επαινέθηκαν, όπως και το σχέδιο και η εισαγωγή φωτογραφιών στην εφαρμογή Notes. Ωστόσο, η Apple News επικρίθηκε για χαμηλό αριθμό άρθρων με αξιοπρεπή εμφάνιση και οι Χάρτες της Apple επικρίθηκαν για την περιορισμένη γεωγραφική διαθεσιμότητα υποστήριξης μαζικής μεταφοράς.

Πέντε ημέρες μετά την κυκλοφορία, η Apple ανακοίνωσε ότι το iOS 9 είχε εγκατασταθεί σε περισσότερο από το 50% των "ενεργών" συσκευών iOS, τις οποίες η Apple χαρακτήρισε ως το "ταχύτερο ποσοστό υιοθέτησης για ένα νέο λειτουργικό σύστημα".
IOS (Apple)
UAZ-469

Το UAZ-469 και το πιο μοντέρνο UAZ Hunter είναι τζιπ που παράγονται από την UAZ από το 1971. Το αυτοκίνητο ήταν αρκετά πιο μοντέρνο από τους προκάτοχούς του, έχει μερικά εξαρτήματα από το GAZ-69. Το αυτοκίνητο παράγεται από την UAZ, καθώς η GAZ δεν είχε σκοπό να συνεχίσει να παράγει τζιπ μετά το τέλος της παραγωγής του GAZ-69. Η UAZ προσπάθησε να αντικαταστήσει το όχημα με το UAZ Simbir, αλλά τελικά εκείνο το αυτοκίνητο ήταν ανεπιτυχές και αντικαταστάθηκε από το UAZ Patriot, το οποίο, αν και παράγεται μέχρι σήμερα, δεν κατάφερε να αντικαταστήσει το UAZ-469.

Το μοντέλο είναι μεγαλύτερο από το 3-πορτο Lada Niva.

Παραπομπές

Πηγές 
 Νέο off-road “αγρίμι” από την UAZ
 Σελίδα Αγοράς Για Το UAZ-469 
 UAZ Hunter - last chance to buy new vehicle
 2018 UAZ Hunter (315195) 2.7 (135 Hp) 4x4
 УАЗ-469 / UAZ-469 Ambulance

Μοντέλα UAZ
Αμούρι Λάρισας

Το Αμούρι είναι χωριού του δήμου Ελασσόνας του νομού Λάρισας. Σύμφωνα με την απογραφή του 2011 έχει 312 κατοίκους. Το χωριό είναι κτισμένο σε υψόμετρο 170 μέτρων, κοντά στους ποταμούς Τιταρήσιος και Τράσος. Απέχει 22 χιλιόμετρα από την Ελασσόνα και 45 από τη Λάρισα.

Ιστορικά στοιχεία 
Το χωριό αναπτύχθηκε κατά τους Οθωμανικούς χρόνους, χάρις στην παρουσία νερόμυλων και υδροτριβίων. Ο πρώτος νερόμυλος κτίστηκε από την τουρκικό στρατό το 1600 και ακολούθησε οικογένεια Σαπουντζή. Σήμερα η οικονομία του χωριού βασίζεται στην καλλιέργεια σιτηρών και λοιπών δημητριακών και στην καλλιέργεια καπνού. Το χωριό βρισκόταν κοντά στο επίκεντρο του σεισμού της Ελασσόνας το 2021, με αποτέλεσμα να υποστούν καταστροφές κτίρια του χωριού.

Το Αμούρι ορίστηκε έδρα ομώνυμης κοινότητας το 1919. Η κοινότητα διατηρήθηκε μέχρι το 1997, οπότε και προσαρτήθηκε στον δήμο Ποταμιάς με το πρόγραμμα Καποδίστριας και το 2010 προσαρτήθηκε στον δήμο Ελασσόνας.

Απογραφές πληθυσμού 
Η πορεία του πληθυσμού σύμφωνα με τις απογραφές:

Αξιοθέατα 
Στο χωριό σώζονται μέχρι σήμερα ένας πέτρινος νερόμυλος και δύο δριστέλες. Μια τρίτη δριστέλα καταστράφηκε από σεισμό το 2021. Ο παραδοσιακός πέτρινος μύλος της οικογένειας Σαπουντζή καταστράφηκε από σεισμό της 3ης και 4ης Μαρτίου το 2021. [] Ανάμεσα στο Αμούρι και στη Μαγούλα σώζεται γεφύρι, και πολλά άλλα σώζονται ανάμεσα στο Αμούρι και στο Δομένικο. Στην κεντρική πλατεία του χωριού βρίσκεται ο νέος ναός της Αγίας Παρασκευής, ενώ ο παλαιός ναός της Αγίας Παρασκευής είναι σήμερα εξωκκλήσι. Ο ναός της Αγίας Παρασκευής είναι τρίκλιτη βασιλική με μεταγενέστερο γυναικωνίτη. Στην νότια και τη δυτική πλευρά υπάρχει στοά. Ο ναός έχει δύο εισόδους νότια και δυτικά. Εσωτερικά χωρίζεται σε τρία κλίτη από δύο σειρές τεσσάρων ξύλινων κιόνων, που συνδέονται μεταξύ τους με ξύλινους ελκυστήρες. Οι εικόνες του δωδεκαόρτου χρονολογούνται στον 19ο αιώνα και είναι ζωγραφισμένες σε μουσαμά. Ο ναός έχει χαρακτηριστεί μνημείο που χρήζει κρατικής προστασίας. Κοντά στην είσοδο του χωριού βρίσκεται ο ναός της Αγίας Ειρήνης. Στο χωριό διεξάγονται πανηγύρια τόσο στις 26 Ιουλίου όσο και στις 5 Μαΐου.

Παραπομπές 

Χωριά του νομού Λάρισας
Δήμος Ελασσόνας
Στέφεν Στράιχ

Ο Στέφεν Στράιχ (αγγλ. Steffen Streich) είναι Ελληνογερμανός ποδηλάτης μεγάλων αποστάσεων, ο οποίος ζει μόνιμα στην Ελλάδα, αγωνίζεται σε διεθνείς αγώνες με τα ελληνικά χρώματα, το 2015 κέρδισε το διεθνή ποδηλατικό αγώνα Trans Afrika και το 2016 ήταν δεύτερος στον ποδηλατικό αγώνα TransAmerica.

Βιογραφικά στοιχεία 
Γεννήθηκε στο Βερολίνο τον Ιούνιο του 1969. Ο πατέρας του ήταν αγρότης και η μητέρα του δασκάλα. 

Το 1990 πήγε στο Μόναχο και εργάστηκε ως πωλητής στις αυτοκινητοβιομηχανίες Ford και BMW. Το 2003 μετακόμισε με την οικογένειά του στη Λέσβο και από τότε ζει μόνιμα εκεί. Αρχικά, εργάστηκε ως εργάτης γης και στη συνέχεια ήταν υπεύθυνος για την ενοικίαση τουριστικών δωματίων. Σήμερα έχει τη δική του επιχείρηση στη Λέσβο και δραστηριοποιείται στα κοινά.

Διακρίσεις 
Από το 2010 συμμετέχει σε αγώνες στην Ελλάδα και στο εξωτερικό με ποδήλατο. 

Το 2011 συμμετείχε στο Παρίσι-Βρέστη-Παρίσι και το 2013 στο Λονδίνο-Εδιμβούργο-Λονδίνο. Από το 2014, συμμετέχει σε διαγωνισμούς σε μεγάλες διαδρομές χωρίς υποστήριξη. Έχει συμμετάσχει στην Transcontinetal Race, τη TransAfrika, τη TransAmerika, τον Indian Pacific Wheel Race, και τον ποδηλατικό γύρο NordkapTarifa. 

Το 2015 κέρδισε τον Trans Afrika Bicycle Race από το Μπέιτμπριτζ στο Κέιπ Τάουν με χρόνο 8 ημερών 19 ωρών και 28 λεπτών, δημιουργώντας ένα νέο ρεκόρ για το συγκεκριμένο αγώνα. 

Τερμάτισε δεύτερος στο διεθνή ποδηλατικό αγώνα TransAmerica το 2016, διανύοντας με το ποδήλατό του 7.000 χιλιόμετρα σε 18 μέρες, δύο ώρες και 20 λεπτά.

Προσωπικά στοιχεία 
Είναι παντρεμένος και έχει δύο γιους. Ζει μόνιμα με την οικογένεια του σε ένα ορεινό χωριό, τη Στύψη, στο νησί της Λέσβου.

Παραπομπές 

Γερμανοί αθλητές της ποδηλασίας
Συκέα Λάρισας

Η Συκέα ή Συκιά είναι χωριού του δήμου Ελασσόνας του νομού Λάρισας. Σύμφωνα με την απογραφή του 2011 έχει 525 κατοίκους. Το χωριό είναι κτισμένο σε υψόμετρο 190 μέτρων.. Απέχει 15 χιλιόμετρα από την Ελασσόνα. Οι κάτοικοι του ασχολούνται με τη γεωργία, κυρίως με καλλιέργειες ελιάς, καπνού και αμπελιών, και την κτηνοτροφία.

Ιστορικά στοιχεία 
Η Συκιά ορίστηκε έδρα ομώνυμης κοινότητας το 1919. Η κοινότητα διατηρήθηκε μέχρι το 1997, οπότε και προσαρτήθηκε στον δήμο Ποταμιάς με το πρόγραμμα Καποδίστριας και το 2010 προσαρτήθηκε στον δήμο Ελασσόνας.

Απογραφές πληθυσμού 
Η πορεία του πληθυσμού σύμφωνα με τις απογραφές:

Αξιοθέατα 
Στο χωριό βρίσκονται οι ναοί της Αγίας Παρασκευής και του Αγίου Δημητρίου, οι οποίοι έχουν χαρακτηριστεί μνημεία. Ο ναός του Αγίου Δημητρίου είναι τρίκλιτη βασιλική με γυναικωνίτη του δεύτερου μισού του 19ου αιώνα. Η δίρριχτη, με αποτμήσεις, στέγη του ναού καλύπτεται με κεραμίδια γαλλικού τύπου. Στην δυτική πλευρά του ναού υπάρχει στοά με δίρριχτη, επίσης, στέγη. Βορείως του ναού και σε άμεση επαφή με αυτόν υπάρχει κωδωνοστάσιο το οποίο χρονολογείται βάσει επιγραφής στα 1880. Εσωτερικά στο ναό, από τον αρχικό ζωγραφικό διάκοσμο σώζεται μόνο η παράσταση της Αποκαθήλωσης στην κόγχη της Προθέσεως. Στον ναό σώζεται κιβώριο, το οποίο χρονολογείται βάσει επιγραφής στα 1889. Σώζονται επίσης 45 εικόνες (τέμπλου και φορητές), οι οποίες χρονολογούνται βάσει επιγραφών στο τέλος του 19ου αιώνα. Ο ναός της Αγίας Παρασκευής βρίσκεται στη βορειοανατολική πλευρά του χωριού και είναι μονόχωρη βασιλική. Ο εσωτερικός του διάκοσμος έχει καλυφθεί με ασβεστοκονίαμα. Το τέμπλο του χρονολογείται στο 1800. 

Κοντά στο χωριό βρίσκεται η πέτρινη γέφυρα του Μπακάλη και δάσος από οξιές.

Παραπομπές 

Χωριά του νομού Λάρισας
Δήμος Ελασσόνας
Ίνγκεμποργκ της Σουηδίας, κόμισσα του Χόλσταϊν-Πλεν

Η Ίνγκμποργκ, σουηδ.: Ingeborg Valdemarsdotter av Sverige (1263–1292), ήταν πριγκίπισσα της Σουηδίας, που με τον γάμο της έγινε κόμισσα του Χόλσταϊν-Πλεν.

Βιογραφία 
Ήταν η πρώτη κόρη του Βάλντεμαρ βασιλιά της Σουηδίας και της Σοφίας των Έστριντσεν, κόρης του Έρικ Δ΄ της Δανίας.

Οικογένεια 
Παντρεύτηκε στις 12 Δεκεμβρίου 1275 τον Γεράρδο Β΄ κόμη του Χόλσταϊν-Πλεν και είχε παιδιά:
 Αικατερίνη (π.1276 - πριν από το 1300), παντρεύτηκε τον Όθωνα Α΄ δούκα της Πομερανίας.
 Γεράρδος Δ΄ (1277-1312), κόμης του Χόλσταϊν-Πλεν.
 Βάλντεμαρ (π.1279 - 29 Ιουλίου 1306), κόμης του Χόλστάιν-Σάουμμπουργκ, απεβίωσε μετά τη δεύτερη μάχη του Ούτερσεν.

Βιβλιογραφικές αναφορές 

Οίκος του Μπγιέλμπο
Σουηδέζες πριγκίπισσες
Μαρίνα Βάλντεμαρσντοτερ της Σουηδίας

Η Μαρίνα κόρη του Βάλντεμαρ, σουηδ.: Marianne Valdemarsdotter av Sverige (απεβίωσε μετά το 1285) από τον Οίκο του Μπγιέλμπο ήταν πριγκίπισσα της Σουηδίας και με τον γάμο της έγινε κόμισσα του Ντήπχολτς.

Βιογραφία 
Ήταν η δεύτερη κόρη του Βάλντεμαρ βασιλιά της Σουηδίας και της Σοφίας των Έστριντσεν, κόρης του Έρικ Δ΄ της Δανίας.

Οικογένεια 
Παντρεύτηκε τον Ροδόλφο Β΄ κόμη του Ντήπχολτς στο Nύκεπινγκ του Σέντερμανλαντ  κατά το 1285.

Βιβλιογραφικές αναφορές 

 Lagerqvist & Åberg i Litet lexikon över Sveriges καταχωρητής δ. 18

Οίκος του Μπγιέλμπο
Σουηδέζες πριγκίπισσες